P6_TA(2006)0605
Fidzsi-szigetek
Az Európai Parlament állásfoglalása a Fidzsi-szigeteki helyzetről
Az Európai Parlament,
–tekintettel a Fidzsi-szigeteki helyzetről szóló 2000. szeptember 8-i állásfoglalására (1),
–tekintettel az EU elnökségének 2006. december 5-i, a Fidzsi-szigeteki katonai puccsról szóló
nyilatkozatára,
–tekintettel az Egyesült Nemzetek Szervezete főtitkárának a Fidzsi-szigeteki katonai hatalomátvételről szóló
2006. december 5-i nyilatkozatára,
–tekintettel az ENSZ emberi jogi főbiztosának 2006. december 6-i nyilatkozatára,
–tekintettel eljárási szabályzata 115. cikkének (5) bekezdésére,
A. mivel Bainimarama ellentengernagy 2006. december 5-én katonai puccsal megdöntötte a Fidzsi-szigetek
demokratikusan megválasztott kormányát, ezáltal megsértve az ország alkotmányát és a jogállamiságot,valamint a Fidzsi-szigetek lakosságát és hagyományos intézményeit;
B. mivel 1987 májusában és szeptemberében őslakos Fidzsi-szigetekiek Sitiveni Rabuka alezredes vezeté-
sével két katonai puccsot szerveztek;
C. mivel 2000. május 19-én egy fegyveres csoport túszul ejtette, majd heteken át fogva tartotta Mahendra
Chaudhryt, az első indiai származású miniszterelnököt, és számos parlamenti képviselőt;
D. mivel a válság megbénítja Fidzsi gazdaságát: hátráltatja a cukortermelést, drámai mértékben visszaveti az
idegenforgalmat és ezrek válnak munkanélkülivé;
E. mivel az EU 2004-ben visszaállította a Fidzsi-szigeteknek nyújtott fejlesztési támogatást, amely a
9. Európai Fejlesztési Alap szerint 23 millió eurónak felel meg és amelynek célja, hogy valamennyi etnikai
csoport egyenlő feltételek mellett férhessen hozzá az oktatáshoz és a képzéshez;
F. mivel az emberi jogok, a demokratikus alapelvek és a jogállamiság tiszteletben tartása szerves részét
képezi az AKCS-államok és az Európai Unió közötti kapcsolatokat szabályozó Cotonou-i partnerségimegállapodásnak;
G. mivel a Fidzsi-szigetek és az EU közötti fejlesztési együttműködés 1975-ig nyúlik vissza;
H. mivel a Nemzetközösség úgy határozott, hogy a Fidzsi-szigetek nem vehet részt döntéshozatali
tanácskozásain;
1. mélységesen elítéli, hogy a Fidzsi-szigeteki hadsereg átvette a hatalmat a demokratikusan megválasztott
kormánytól, és ismételten hangsúlyozza szilárd szembenállását az olyan fellépésekkel, amelyek veszélyeztet-hetik a Fidzsi-szigeteki demokratikus folyamatot;
2. követeli, hogy a hadsereg vonuljon vissza, és adja vissza a hatalmat a demokratikusan megválasztott
kormánynak;
3. úgy véli, hogy a jelenlegi politikai válság megoldását csak olyan békés eszközökkel lehet biztosítani,
amelyek valamennyi közösség érdekeit tiszteletben tartják;
4. hangsúlyozza, hogy formálódóban van a katonai rezsim békés ellenzéke, miután a megbuktatott minisz-
terelnök békés ellenállásra hívott fel, és mind a törzsi vezetők nagytanácsa, mind a befolyásos egyházi
csoportok elítélik az államcsínyt;2006.12.23. C 317 E/898 Az Európai Unió Hivatalos Lapja
2006. december 14., csütörtökHU
(1) HL C 135., 2001.5.7., 302. o.
5. felidézi, hogy Fidzsin 2006 májusában tartottak általános választást, melyet a nemzetközi megfigyelők –
beleértve az EU jelentős választási megfigyel őküldöttségét –szabályosnak minősítettek;
6. felidézi, hogy a Qarase miniszterelnök által alakított koalíciós kormány a választások után teljes demok-
ratikus legitimációval és nagyon nagy parlamenti többséggel rendelkezik;
7. hangsúlyozza, hogy Fidzsi többnemzetiségű társadalmának jövője az összes közösség által támogatott
demokratikus intézmények hitelességétől és legitimitásától függ, amelyek alapját az emberek etnikai szárma-zástól független egyenlőségének elve nyújtja;
8. javasolja, hogy állítsanak fel Fidzsin egy „igazságtételi és békéltető” bizottságot az ország két fő közös-
sége békés egymás mellett élésének elősegítésére;
9. felhívja a Bizottságot és a tagállamokat, hogy haladéktalanul függesszék fel a Fidzsi számára nyújtott
összes nem humanitárius segélyt a Cotonou-i partnerségi megállapodás 96. cikkében foglaltaknak megfe-lelően, kivéve az oktatási programokat, amennyiben ezeket nem kormányzati szervezetek hajtják végre;
10. felhívja az EU-t, hogy vezessen be azonnali utazási tilalmat annak megakadályozása érdekében, hogy a
katonai erők és családtagjaik, illetve a Fidzsi-szigeteki államcsínnyel összefüggésben álló személyek belé-
pjenek a tagállamok területére;
11. felhívja a csendes-óceáni szigetek fórumának valamennyi tagját, valamint más regionális és nemzetközi
szereplőket, hogy gyakoroljanak nyomást annak érdekében, hogy Fidzsin megoldódjon a jelenlegi helyzet,illetve tartós politikai, gazdasági és társadalmi stabilitás jöjjön létre;
12. utasítja elnökét, hogy továbbítsa ezt az állásfoglalást a Tanácsnak, a Bizottságnak, a tagállamok
kormányainak, az Egyesült Nemzetek főtitkárának, a Nemzetközösség főtitkárának, a csendes-óceáni szigetekfóruma országai kormányainak, beleértve Új-Zélandot és Ausztráliát, valamint a fórum utáni párbeszéd part-nerországai kormányainak, beleértve az Egyesült Államokat.
P6_TA(2006)0606
Az ENSZ erők érintettsége a libériában és haitin történt nemi erőszakban
Az Európai Parlament állásfoglalása az ENSZ erők érintettségéről libériában és haitin történt nemi
erőszakban
Az Európai Parlament,
–tekintettel az ENSZ 2006. december 4-én New Yorkban megrendezett magas szintű konferenciájára az
ENSZ és a nem kormányzati szervezetek személyzete általi nemi kizsákmányolás és erőszak megszünteté-séről, valamint a főtitkár e konferencián tett észrevételeire,
–tekintettel a háborús időben a polgári személyek védelméről szóló negyedik genfi egyezményre (1949) és
a további 1977-i jegyzőkönyvekre, amelyek kimondják, hogy a nőket meg kell védeni a nemi erőszaktólés a szexuális erőszak egyéb formáitól,
–tekintettel az ENSZ-nek a nők elleni erőszak megszüntetéséről szóló, 1993. december 20-i nyilatkozatára,
valamint az 1989. november 20-i, a gyermekek jogairól szóló egyezményére,
–tekintettel az ENSZ Biztonsági Tanácsa 1325(2000) sz., 2000. október 31-i, a nőkről, a békéről és a
biztonságról szóló határozatára,2006.12.23. C 317 E/899 Az Európai Unió Hivatalos Lapja
2006. december 14., csütörtökHU